Udruga hrvatskih branitelja iz Domovinskog rata općine Podgorač, u suradnji s Ministarstvom hrvatskih branitelja, Referalnim centrom V za zadruge hrvatskih branitelja i Pčelarskom braniteljskom zadrugom „Tompojevci“ sutra organizira radni sastanak između tvrtke Podravka d.d., Ministarstva hrvatskih branitelja i hrvatskih branitelja s područja Osječko-baranjske županije.
Cilj sastanka je prezentacija Sporazuma o suradnji koji je sklopljen između Podravke d.d. i Ministarstva hrvatskih branitelja o ugovaranju proizvodnje i otkupa voća, povrća i žitarica koje proizvode zadruge hrvatskih branitelja, obiteljska poljoprivredna gospodarstva čiji su nositelji ili članovi hrvatski branitelji, kao i svi drugi zainteresirani, a sve u svrhu povećanja zaposlenosti i proizvodnje. Sastanak će biti održan sutra 09. siječnja 2019. godine u Podgoraču u Osnovnoj školi Hinka Juhna Podgorač s početkom u 17 sati.